
foglalkoznak UFO-kutatással, már legalább harminc esz- 
tendeje egyszerűen nem igaz. 

,Menjünk azonban tovább, vizsgáljuk meg azt a kijelentést, 
hogy bizonyítékokat a tudomány az UFO-k mellett egyál- 
talán nem tud adni, mivel ilyenek nem is léteznek. Első. 
ként — és mintegy bemelegítőként — említsük meg, hogy 
1952. augusztus 13-án az Amerikai Polgári Repülési lgaz- 
gatóság Washington felett radarral figyelt meg ismeretlen 
eredetű repülő tárgyakat, 1964-ben a hollomani White 
Sands rakétabázison, 1965 augusztusában a Keweenav-fél- 
sziget radarállomásán figyeltek meg nem azonosítható re- 
pülő testeket. 

Az 1952-es radarmegfigyelés fölött azonban nem lehet 
csak úgy egykönnyen átsiklani. A helyzet annyira komoly 
volt, hogy 1952. július 19-ről 20-ra virradó éjjelen riadó- 
készültségbe helyezték az amerikai légierőt, miután a wa- 
shingtoni repülőtér radarszolgálata több, ismeretlen erede- 
tű, korong alakú repülő tárgyat jelentett, az Andrews ka- 
tonai támaszpont pedig azt közölte, hogy a megfigyelt 
ismeretlen repülő testek közül az egyik tízezer (!) kilomé- 
teres óránkénii sebességre gyorsított fel. Ez a sebesség 
1952-ben némi okot ad legalább az eltöprengésre. 

Az UFO-tagadóknak ismerni kellett volna azt az esetet 
is, amelyet a szélesebb közvélemény szintén az Ország 
Világ jóvoltából tudott meg. 1957 szeptemberében tör- 
tént, hogy a brazíliai Ubatuba közelében Ibrahim Sued, 
az O" Globo újság rovatvezetője arra lett figyelmes, hogy 
nem is olyan messze tőle, óriási sebességgel egy korong 
alakú test száguld a levegőben. A tengerszint közelében 
a korong hihetetlen gyors fordulatot végzett és közben 
szinte szétrobbant. A korong darabjaiból bőven jutott 
a homokos parira is, amelyeket az újságíró gondosan ösz- 
szegyűjtött, A korong darabjait megvizsgálta az FBI labo- 
ratóriuma és a Kaliforniai Egyetem laboratóriuma — a két 
vizsgálat eredménye azonos volt. A darabok 999 száza- 
lékos magnéziumból készültek. Ilyen tisztaságú fémtárgyat 
1957-ben, az akkori technikai színvonal mellett lehetetlen 
volt előállítani, 

Ezek azonban még amatőr megfigyeléseknek hatnak az 
alábbiak mellett. 


EZ MÁR NEM HIT KÉRDÉSE 


Az Onyega-tavon, 1961. április 27-én reggel, a követke- 
ző jelenet játszódott le huszonöt szemtanú előtt. Nyugati 
irányból egy hangtalanul és nagyon gyorsan repülő, ké. 
keszöld, lencse formájú test tűnt fel. Az ismeretlen repülő 
tárgy olyan alacsonyan száguldott, hogy testével végighor- 
zsolta a tó jegét, miközben lassítás nélkül, nagy sebesség- 
gel távozott keleti irányban. A jégen tizenhét méter hosszú 
és három méter széles árok keletkezett. Az esetet Fjodor 
Gyemidov és Anton Kopekin őrnagy vezetésével polgári 
és katonai vegyes bizottság vizsgálta ki. A repülő tárgy 
vájta árokból mintát vettek, amelyen titán, mangán és 
egyéb fémeken kívül, apró fekete gömböket találtak. A 
gömbök savra és magas hőre érzéketlenek voltak. A le- 
letek átvizsgálása után Vlagyimir Saronov geofizikus. a kö. 
vetkező kijelentést tette: ,a fekete magok ez idő szerint 
ismeretlen eredetű, de egészen biztos, mesterséges ter- 
mékek, minden valószínűség szerint egy repülő szerkezet 
darabjai. . ." 

Ez tehát a legszigorúbb értelemben vett tárgyi bizonyí- 
ték, amelyet az erre a célra létrehozott bizottság a huszon- 
öt szemtanú által leírt, kékeszöld, ovális repülő tárgy jégen 
hagyott nyomából vett. Az UFO-kérdés itt már túlnő a hit 
vagy nem hit kérdésén. 

Továbbá tárgyi bizonyíték az a tartály is, amelyet 1974 
decemberében talált Alekszandr Zajekin geofizikus egy 
UFO-észlelés után, Tambov környékén. A tartály egyébként 
ismeretlen fémből készült, elhajlított tűket tartalmazott, 


amelyek szürkék és törékenyek, funkciójukat nem sikerült 
kideríteni. 

Egyáltalán nem helytálló tehát az az érvelés, hogy ko- 
moly. tudósok nem foglalkoznak az UFO-kérdéssel. Hogy 
az előbb említett szovjet szakembereken kívül másokat is 
említsünk, álljon itt Bart Bok Nobel-díjas ausztrál csillagász 
neve vagy dr. Seymour Hessé, a darlingi obszervatóriumból. 

Az ogrei megfigyelőállomáson 1965. július 26-án, három 
szovjet csillagász este fél tíztől tíz óráig figyelt meg te- 
leszkópon keresztül egy óriási, becslésük szerint 110 méter 
átmérőjű repülő korongot. Damir Gradis csillagász 1967 
novemberében -— pontosabban november 23-án — le is 
fényképezett egy azonosíthatatlan repülő tárgyat. Mindezt 
a Szovjetunióban több folyóiratban nyíltan tárgyalták, és 
Feliksz Ziegel, a Moszkvai Repülési Technikai Intézet mun- 
katársa, a Szmena 1967 áprilisi számában le is írja, hogy 
sa szovjet radarállomások húsz év óta figyeltek meg is- 
meretlen repülő tárgyakat", 

Egyébként igen sok szovjet pilóta. teljes nyugodt hang- 
nemű jelentéseiben tényként szerepel az ismeretlen erede- 
tű repülő tárgyakkal való találkozás. Most csak egyet idé- 
zünk. Valentyin Akkuratov 1956-ban, Grönland felett vég- 
zett felderítő repülést, amikor egy UFO tűnt fel a gép bal 
oldalán és 15 percig párhuzamosan haladt a szovjet pilóta 
gépével. Amikor Akkuratov jobban meg akarta közelíteni, , el- 
képzelhetetlen sebességgel felfelé repülve" eltűnt előle a 
szárnyfelületek nélküli. repülő test. 

Egyébként a francia Concorde szuperszönikus utasszál- 
lító gép próbarepülés közben, Afrika felet: találkozott 1973 
júliusában egy UFO-.val. Az ismeretlen objektumról száz 
kockányi filmfelvétel készült. Az is kétségtelen tény, hogy 
— legalábbis a nyilvánosságra hozott — felvételek ismeret- 
len eredetű repülő testek elmosódottak, inkább felhőre 
hasonlítanak. A képek elmosódottságát állítólag az UFO- 
ból kibocsátott sugárzás okozza. 

Hogy az UFO-ból kisugárzott fény vagy energia mit 
okozhat, mit nem okozhat, ez más kérdés. Tény azonban, 
hogy UFO-k — igenis objektív és tudományos, valamint 
katonai megfigyelések alapján levont következtetések fi- 
gyelembevételével — vannak. A probléma merev és értel- 
metlen tagadása nem csupán bosszantó, hanem gátolja 
a tényleges megismerést és éppen emiatt kelnek lábra a 
legfantasztikusabb legendák, mintegy védekezésül a nagy 
nevek , megfellebbezhetetlen" érvei ellenérzéseként azok- 
ban, akik valamilyen okból eddig is azon a véleményen 
voltak, hogy UFO-k létezhetnek. Az UFO-n azonban szigo- 
rúan azt kell érteni, amit jelent. És itt térünk vissza az 
eredeti angol megjelölés fordításának fontosságára. Az 
UFO ismeretlen, nem azonosítható, közelről nem ismert, 
repülő tárgyat jelent. Ezt és semmi többet. Nem zöld em- 
berkék irányította kémrepülőket, amelyeket ki tudja, hon- 
nan küldtek a Föld légkörébe megfigyelni. Az UFO isme- 
retlen eredetű repülő tárgy, amelyet meg kell ismernünk. 
S ez a feladat kikre várna másra, mint komoly tudósokra. 

A tényekkel lehet vitatkozni, de azok makacs dol- 
gok. Az első meglepetésből ideje volna azoknak is fel- 
ocsúdni, akiknél az UFO, mint lehetőség, ösztönösen tilta- 
kozó érzést váltott ki, s azoknak is, akik korántsem ösz- 
tönösen, de alaposan és konokul ragaszkodnak ahhoz, 
hogy UFO márpedig nincs, 

Bizonyítékok vannak rá — tárgyiak is —, hogy van. A 
nagyközönség pedig szeretné megismerni azt a valóban 
komoly és nem kevésbé izgalmas kutatói tevékenységet, 
amellyel választ keres korunk tudományos felkészültsége 
egy nagyon régóta újra és újra szívósan előbukkanó 
kérdésre. 

A magyar sajtóban is közzésjett megfigyelések és doku- 
mentumok után jó lenne kitörni a bűvösen bezárt körből, 
amelyben még mindig az a kérdés, hogy vannak, vagy 
nincsenek UFO-k? 


